
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/558
URBROJ: 251-13-11-16/002-24-3
Zagreb, 25. ožujka 2024.


Z A P I S N I K
s  35. sjednice Vijeća Mjesnog odbora Pongračevo, održane 25. ožujka  2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta 
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 34. sjednice. 

Predsjednica daje na glasovanje zapisnik s 34. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka za povremeno korištenje prostora
2. Aktualna problematika
3. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka za povremeno korištenje prostora

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. KLAPI „KOGUL“ iz Zagreba, Bartolići 6, koju zastupa Marin Rak, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, u prostoru male dvorane u terminu svaki 1. i 3. petak u mjesecu u vremenu od 20.00 do 22.00 sata i teče od 1. travnja 2024. do 30. rujna 2024. godine. 

2. Prostor iz točke 1. ovog Zaključka, koristiti će KLAPA „KOGUL“ bez naknade.

3. KLAPA „KOGUL“ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.
Ad 2. Aktualna problematika
Članovi Vijeća raspravljali su o aktualnoj problematici. Predsjednica Vijeća je predložila reviziju parkirnih mjesta za osobe s invaliditetom u dijelu naselja koje ima parkirnu zonu. Primijećeno je da se većina parkirnih mjesta, koja su označena za korištenje osoba s invaliditetom, ne koristi te je predsjednica Vijeća predložila da se pošalje upit Gradskom uredu za mjesnu samoupravu, promet, civilnu zaštitu i sigurnost – Sektor za promet, o eventualnom smanjenju broja parkirališnih mjesta za osobe s invaliditetom.
Ad 3. Pitanja, prijedlozi i obavijesti
Predsjednica informira članove o zaprimljenim upitima putem maila.

· najava iduće sjednice za 22.04.2024. u 17.30 sati

· dežurstvo 27.03.2024. – Lana Belinić
Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                        Lana Belinić v.r.
Prilog: izvješće o glasanju

